Asistió a la Harvard School de Chicago onde entró en contautu col mundu clásicu de Grecia y Roma. Tres del so pasu pola escuela marchó a vivir al ranchu del so hermanu onde trabayó dos años de vaqueru. Depués ingresó na Philips Academy d'onde lu espulsaríen por perezosu. Tres un periodu d'entrenamientu n'Academia Militar de Michigan, entró a formar parte del Séptimu de Caballería de los Estaos Xuníos y llegó a lluchar escontra los apaches n'Arizona pero llicenciáronlu aína al descubrir la so minoría de edá, lo que lu llevó a volver a Chicago y dedicase a una riestra de trabayos diversos non mui bien pagaos tanto ellí como n'Idaho.